Source: https://www.slov-lex.sk/chronologicky-register-opatreni/SK/OP/2016/3/
Timestamp: 2018-09-23 00:11:22+00:00
Document Index: 7031123

Matched Legal Cases: ['§ 79', '§ 35', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 1', '§ 5', '§ 1', '§ 1', '§ 1', '§ 1', '§ 5', '§ 1', '§ 1', '§ 5', '§ 1', '§ 1', '§ 1', '§ 33', '§ 2', '§ 1']

3/2016 R. o. - Opatrenie Národnej banky Slovenska ... - SLOV-LEX
3/2016 R.o.
Časová verzia predpisu účinná od 15.02.2016
o predkladaní výkazov, hlásení, prehľadov a iných správ poisťovňou, na ktorú sa neuplatňuje osobitný režim, alebo zaisťovňou
Národná banka Slovenska podľa § 79 ods. 11 zákona č. 39/2015 Z. z. o poisťovníctve a o zmene a doplnení niektorých zákonov (ďalej len „zákon“) a § 35 ods. 2 zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov ustanovuje:
Toto opatrenie sa vzťahuje na
poisťovňu, na ktorú sa neuplatňuje osobitný režim (ďalej len „poisťovňa“),
zaisťovňu.
Výkazy a hlásenia predkladané poisťovňou alebo zaisťovňou sú tieto:
Sii (ZOA) 07-02 Hlásenie o akcionároch s kvalifikovanou účasťou, ktorého vzor vrátane metodiky na jeho vypracúvanie je uvedený v prílohe č. 1,
Sii (LIK) 11-99 Hlásenie o určení likvidačných zástupcov, ktorého vzor vrátane metodiky na jeho vypracúvanie je uvedený v prílohe č. 2,
Sii (ZME) 13-99 Hlásenie o všetkých skutočnostiach oznamovaných podľa zákona o poisťovníctve, ktorého vzor vrátane metodiky na jeho vypracúvanie je uvedený v prílohe č. 3,
Sii (ZME) 14-99 Hlásenie o osobách, ktoré riadia poisťovňu alebo zaisťovňu, alebo sú zodpovedné za kľúčové funkcie, ktorého vzor vrátane metodiky na jeho vypracúvanie je uvedený v prílohe č. 4,
Sii (ZME) 15-99 Hlásenie o zverenom výkone kritických alebo dôležitých operačných funkcií alebo činností inej osobe, ktorého vzor vrátane metodiky na jeho vypracúvanie je uvedený v prílohe č. 5,
Sii (OFC) 16-04 Výkaz o rozdelení použiteľných základných vlastných zdrojov pre životné poistenie a pre neživotné poistenie, ktorého vzor vrátane metodiky na jeho vypracúvanie je uvedený v prílohe č. 6,
Sii (ANU) 24-04 Výkaz o činnosti súvisiacej so starobným dôchodkovým sporením, ktorého vzor vrátane metodiky na jeho vypracúvanie je uvedený v prílohe č. 7,
Sii (ANU) 25-01 Výkaz o záväzkoch súvisiacich so starobným dôchodkovým sporením, ktorého vzor vrátane metodiky na jeho vypracúvanie je uvedený v prílohe č. 8,
Sii (POK) 26-01 Hlásenie o konaniach, ktorého vzor vrátane metodiky na jeho vypracúvanie je uvedený v prílohe č. 9,
Sii (POS) 27-01 Hlásenie o sťažnostiach, ktorého vzor vrátane metodiky na jeho vypracúvanie je uvedený v prílohe č. 10,
SE.01.01 Obsah predkladaných údajov, ktorého vzor vrátane metodiky na jeho vypracúvanie je uvedený v prílohe č. 11,
SE.02.01 Súvaha, ktorého vzor vrátane metodiky na jeho vypracúvanie je uvedený v prílohe č. 12,
SE.06.02 Zoznam aktív, ktorého vzor vrátane metodiky na jeho vypracúvanie je uvedený v prílohe č. 13.
E.01.01 Vklady v súvislosti so zaisťovacou činnosťou, ktorého vzor vrátane metodiky na jeho vypracúvanie je uvedený v prílohe č. 14,
E.02.01 Nároky na dôchodok, ktorého vzor vrátane metodiky na jeho vypracúvanie je uvedený v prílohe č. 15,
E.03.01 Technické rezervy pre zaistenie neživotného poistenia, ktorého vzor vrátane metodiky na jeho vypracúvanie je uvedený v prílohe č. 16,
Výkazy a hlásenia podľa § 1 ods. 2 sa vypracovávajú takto:
hlásenie podľa § 1 ods. 2 písm. a) sa vypracúva polročne, k poslednému dňu príslušného kalendárneho polroka,
hlásenie podľa § 1 ods. 2 písm. b)sa vypracúva ku dňu určenia likvidačného zástupcu,
hlásenie podľa § 1 ods. 2 písm. c) sa vypracúva ku dňu schválenia oznamovaných zmien,
hlásenie podľa § 1 ods. 2 písm. d) sa vypracúva ku dňu schválenia zmien osôb, ktoré riadia poisťovňu alebo zaisťovňu, alebo sú zodpovedné za kľúčové funkcie,
hlásenie podľa § 1 ods. 2 písm. e) sa vypracúva ku dňu schválenia zverenia výkonu kritických alebo dôležitých operačných funkcií alebo činností inej osobe,
výkazy podľa § 1 ods. 2 písm. f), k) až n)sa vypracúvajú štvrťročne, z priebežných údajov k poslednému dňu príslušného kalendárneho štvrťroka, a ročne k poslednému dňu príslušného kalendárneho roka,
výkaz podľa § 1 ods. 2 písm. g) sa vypracúva štvrťročne, z priebežných údajov k poslednému dňu príslušného kalendárneho štvrťroka vždy za obdobie od začiatku kalendárneho roka do konca príslušného kalendárneho štvrťroka, a ročne k poslednému dňu príslušného kalendárneho roka vždy za obdobie od začiatku kalendárneho roka do konca príslušného kalendárneho roka,
výkazy podľa § 1 ods. 2 písm. h), o), p) a hlásenia podľa § 1 ods. 2 písm. i) a j), sa vypracúvajú ročne, k poslednému dňu príslušného kalendárneho roka.
Pravidelná správa pre orgán dohľadu podľa osobitného predpisu1 sa predkladá elektronicky s kódom Sii (RSR) 02.
Správa pre orgán dohľadu o vlastnom posúdení rizika a solventnosti podľa osobitného predpisu2 sa predkladá elektronicky s kódom Sii (RSA) 03.
Správa o solventnosti a finančnom stave podľa osobitných predpisov3 sa predkladá elektronicky s kódom Sii (SFC) 04.
Výkazy poisťovní alebo zaisťovní vypracované podľa osobitného predpisu4 sa predkladajú elektronicky.
Výkazy podľa § 1 ods. 2 sa predkladajú elektronicky takto:
hlásenie podľa § 1 ods. 2 písm. a) sa predkladá do piatich týždňov po uplynutí príslušného kalendárneho polroka a ročný výkaz sa predkladá do 14 týždňov po uplynutí príslušného kalendárneho roka, ak § 5 ods. 1 neustanovuje inak,
hlásenia podľa § 1 ods. 2 písm. b) a c) sa predkladajú do desiatich pracovných dní odo dňa schválenia zmien alebo odo dňa, v ktorom sa poisťovňa alebo zaisťovňa o zmenách dozvedela,
hlásenie podľa § 1 ods. 2 písm. d) sa predkladá bez zbytočného odkladu odo dňa schválenia zmien osôb, ktoré riadia poisťovňu alebo zaisťovňu, alebo sú zodpovedné za kľúčové funkcie,
hlásenie podľa § 1 ods. 2 písm. e) sa predkladá bez zbytočného odkladu odo dňa schválenia zámeru zverenia výkonu kritických alebo dôležitých operačných funkcií alebo činností inej osobe, najmenej však 30 dní pred podpisom zmluvy o zverení výkonu kritických alebo dôležitých operačných funkcií alebo činností inej osobe,
výkazy podľa § 1 ods. 2 písm. f), g) a n) vypracované štvrťročne z priebežných údajov sa predkladajú do piatich týždňov po uplynutí príslušného kalendárneho štvrťroka a ročný výkaz sa predkladá do 14 týždňov po uplynutí príslušného kalendárneho roka, ak § 5 ods. 2 neustanovuje inak,
výkazy podľa § 1 ods. 2 písm. h), o), p) a hlásenia podľa § 1 ods. 2 písm. i) a j), sa predkladajú
do 14 týždňov po uplynutí príslušného kalendárneho roka, ak § 5 ods. 3 neustanovuje inak,
výkazy podľa § 1 ods. 2 písm. k) až m) sa predkladajú v termínoch podľa osobitného predpisu.5)
Elektronickým predkladaním výkazov podľa odsekov 1 a 2 sa rozumie predkladanie výkazov prostredníctvom informačného systému Štatistický zberový portál.
Hlásenie podľa § 1 ods. 2 písm. a) sa predkladá
v roku 2016 do ôsmich týždňov po uplynutí príslušného kalendárneho polroka a ročný výkaz sa predkladá do 20 týždňov po uplynutí príslušného kalendárneho roka,
v roku 2017 do siedmich týždňov po uplynutí príslušného kalendárneho polroka a ročný výkaz sa predkladá do 18 týždňov po uplynutí príslušného kalendárneho roka,
v roku 2018 do šiestich týždňov po uplynutí príslušného kalendárneho polroka a ročný výkaz sa predkladá do 16 týždňov po uplynutí príslušného kalendárneho roka.
Výkazy podľa § 1 ods. 2 písm. f), g) a n) vypracované štvrťročne z priebežných údajov sa predkladajú
v roku 2016 do ôsmich týždňov po uplynutí príslušného kalendárneho štvrťroka a ročný výkaz sa predkladá do 20 týždňov po uplynutí príslušného kalendárneho roka,
v roku 2017 do siedmich týždňov po uplynutí príslušného kalendárneho štvrťroka a ročný výkaz sa predkladá do 18 týždňov po uplynutí príslušného kalendárneho roka,
v roku 2018 do šiestich týždňov po uplynutí príslušného kalendárneho štvrťroka a ročný výkaz sa predkladá do 16 týždňov po uplynutí príslušného kalendárneho roka.
v roku 2016 do 20 týždňov po uplynutí príslušného kalendárneho roka,
v roku 2017 do 18 týždňov po uplynutí príslušného kalendárneho roka,
v roku 2018 do 16 týždňov po uplynutí príslušného kalendárneho roka.
Toto opatrenie nadobúda účinnosť 15. februára 2016.
Článok 304 ods. 1 písm. a) delegovaného nariadenie Európskej komisie (EÚ) 2015/35 z 10. októbra 2014, ktorým sa dopĺňa smernica Európskeho parlamentu a Rady 2009/138/ES o začatí a vykonávaní poistenia a zasitenia (Solventnosť II) (Ú.v. EÚ L 12,17. 1. 2015)
Článok 304 ods. 1 písm. b) delegovaného nariadenia (EÚ) 2015/35.
Článok 304 ods. 1 písm. c) delegovaného nariadenia (EÚ) č. 2015/35.
§ 33 zákona č. 39/2015 Z. z. o poisťovníctve a o zmene a doplnení niektorých zákonov.
Delegované nariadenie Európskej komisie (EÚ) č. 2015/35.
§ 2 Výkazy a hlásenia podľa § 1 ods. 2 sa vypracovávajú takto:
Názov: Opatrenie Národnej banky Slovenska o predkladaní výkazov, hlásení, prehľadov a iných správ poisťovňou, na ktorú sa neuplatňuje osobitný režim, alebo zaisťovňou
Dátum účinnosti od: 15.02.2016
2. 15.02.2016 -